La Xarxa de Biblioteques de Llíria organitza la V edició del Concurs de 'Booktrailers'
23 de maig de 2018

L'Ajuntament de Llíria, a través de regidoria de Cultura, ha convocat la quinta edició del Concurs Local de Booktrailers per a estudiants d'ESO, mòduls formatius i Batxillerat dels centres educatius de la localitat.

La Xarxa Municipal de Biblioteques de Llíria organitza anualment este certamen que premia els millors resums audiovisuals de llibres. Els vídeos, d'una duració inferior a dos minuts, hauran de fer una sinopsi atractiva i original sobre una obra de qualsevol gènere literari.

L'objectiu d'este projecte, que s'emmarca dins del programa “Biblioteca i escola”, és crear i mantindre entre la joventut l'hàbit de llegir i la percepció de la lectura com una cosa lúdica.

Els treballs per a esta edició es podran presentar fins al 14 de setembre de 2018. Les bases del concurs estan disponibles en les pàgines web de l'Ajuntament i de la Xarxa de Biblioteques de Llíria.